ອີຣ່ານ ຈະຊື້ເຮືອບິນອາຍພົ່ນ ຈາກບໍລິສັດແອບັສ 114 ລຳ
ອີຣ່ານກ່າວວ່າ ສາຍການບິນຂອງຕົນ​ ຈະທຳການຕົກລົງ ຂັ້ນສຸດທ້າຍ ທີ່ຈະຊື້ເຮືອບິນແອບັສ 114 ລຳ ໃນລະຫວ່າງ ການຢ້ຽມຢາມຝຣັ່ງ ຂອງປະທານາທິບໍດີອີຣ່ານ.
ເຈົ້າໜ້າທີ່ອີຣ່ານກ່າວວ່າ ສາຍການບິນຂອງຕົນ ຈະທຳການ ຕົກລົງຂັ້ນສຸດທ້າຍໃນການຊື້ເຮືອບິນອາຍພົ່ນ 114 ລຳຈາກ ບໍລິສັດແອບັສ ເວລາປະທານາທິບໍດີ Hassan Rahouni ຢ້ຽມຢາມປະເທດຝຣັ່ງ ໃນມື້ວັນພຸດນີ້ ສື່ມວນຊົນ ຂອງອີຣ່ານ ໄດ້ອ້າງຄຳເວົ້າຂອງລັດຖະມົນຕີກະ ຊວງຂົນສົ່ງທ່ານ Abbas Akhoundi ທີ່ກ່າວວ່າ ສາຍການ ບິນອີຣ່ານແອແລະບໍລິສັດແອບັສຈະເຊັນຂໍ້ຕົກລົງດັ່ງກ່າວນີ້ ທ່ານ Akhoundi ບໍ່ໄດ້ໃຫ້ເປີດເຜີຍໃຫ້ຮູ້ ກ່ຽວກັບເງື່ອນໄຂ ທີ່ສະເພາະເຈາະຈົງໃດໆຮວມທັງລາຄາຂອງເຮືອບິນເຫຼົ່ານີ້ ລາຄາເຮືອບິນອາດຈະມີມູນຄ່າຫລາຍພັນລ້ານໂດລາ ແຕ່ອີຣ່ານກໍຕ້ອງການເຮືອ ບິນເຫລົ່ານີ້ເປັນທີ່ສຸດ ເພື່ອຍົກລະດັບເຮືອບິນໂດຍສານອາຍພົ່ນຂອງຕົນ ທີ່ໄດ້ຢູ່ໃນສະພາບ ຊຸດໂຊມລົງ ຍ້ອນຖືກລົງໂທດມາເປັນເວລາຫລາຍໆປີ ພ້ອມທັງຂາດການສ້ອມແປງທີ່ໄດ້ມາດຕະ ຖານ ຂໍ້ຕົກລົງສາກົນກ່ຽວກັບໂຄງການນິວເຄລຍຂອງອີຣ່ານທີ່ເລີ້ມມີຜົນບັງຄັບໃຊ້ໃນເດືອນນີ້ ໄດ້ຍົກເລີກກຳແພງກີດກັນເຫລົ່ານັ້ນ ທ່ານ Rahouni ມີກຳນົດເດີນທາງໄປຢ້ຽມຢາມຝຣັ່ງໃນເດືອນພະຈິກ ແຕ່ການ ຢ້ຽມຢາມໄດ້ຖືກເລື່ອນເວລາອອກໄປ ຫລັງຈາກພວກກໍ່ການຮ້າຍໄດ້ໂຈມຕີທີ່ນະ ຄອນຫລວງປາຣີ ທ່ານໄດ້ກ່າວຫລັງຈາກນັ້ນວ່າ ທ່ານຄາດວ່າອີຣ່ານຈະໄດ້ລົງ ນາມໃນຂໍ້ຕົກລົງກັບບໍລິສັດແອບັສໃນລະຫວ່າງການຢ້ຽມຢາມຂອງທ່ານ ທ່ານ Rahouni ຈະເປັນປະທານທິບໍດີອີຣ່ານຄົນທຳອິດທີ່ເດີນທາງໄປຢ້ຽມຢາມຝຣັ່ງໃນຮອບ 17 ປີ